લાફીંગ બુદ્ધા જયારે ધ્યાનમાં હતા ત્યારે તેમને નિર્વાણની પ્રાપ્તિ થઇ; તેઓને બધી સમસ્યાઓનું ખરું સ્વરૂપ સમજાયું. તેઓને સમજાયું કે,બીજા લોકોની સમસ્યાઓ માટે આપણી પાસે હજારો ઉપાય છે, પણ આપણી પોતાની સમસ્યા માટે આપણી પાસે ઉપાય નથી હોતો? તેઓએ સમસ્યા આવે ત્યારે તેનાથી પોતાને અલગ રહેવા કહ્યું અને સમસ્યા નાની જ આવી છે, તે વાત ધ્યાન પર લેવા કહ્યું.વાત જયારે લાફીંગ બુદ્ધાના જ્ઞાનની છે ત્યારે આપણે વિચારવું રહ્યું કે, મોટેભાગે આપણે એવી સમસ્યાઓ વિષે જ વિચારીએ છીએ જેની માટે આપણે કોઈ ઉપાય નથી શોધી શકતા! જો ઉપાય જ ના હોય તો સમસ્યા માટે ચિંતા કરવાનો શું અર્થ? માટે જ હસવું જોઈએ. એ જ નિર્વાણ હશે. કહેવાય છે કે લાફીંગ બુદ્ધાને જયારે નિર્વાણની પ્રાપ્તિ થઇ ત્યારે તેઓ દિવસ રાત હાસ્ય કરતા રહેતા હતા. ઊંઘમાં પણ તેમના શિષ્યો તેમને હસતા સંભાળતા હતા. લાફીંગબુદ્ધા જયારે પણ બહાર નીકળતા ત્યારે તેઓ બાળકો વચ્ચે અનેક વસ્તુઓ અને ઉપહાર વહેંચતા હતા, તેઓનું હાસ્ય સદાય ચાલતું રહેતું. તેમનું આ હાસ્ય અનેક લોકો માટે દવાનું કામ કરતુ હતું. સમય જતા લોકો તેમને જોઇને નિર્દોષ રીતે આનંદમાં આવીને હસવા લાગતા, કહેવાય છે કે માત્ર હાસ્યને લીધે જ એમના કેટલાય શિષ્યોને નિર્વાણની પ્રાપ્તિ થઇ હતી.આપણેકેટલીય તકલીફોનો રોજ સામનો કરીએ છીએ, આ સાથે નિર્દોષ હાસ્યને પણ ભૂલી જઈએ છીએ. હાસ્યતો આપણા હાથની વસ્તુ છે અને દરેક પળે પ્રાપ્ય છે જ.